ישיבת מליאה, כנסת 23, פרוטוקול מספר 8, 2020-03-30 00:00

בנימין (בני) גנץ: חברי הכנסת, היום יום שני, ה' בניסן התש"ף, 30 במרץ 2020.

בנימין (בני) גנץ: אני מתכבד לפתוח את ישיבת הכנסת.

בנימין (בני) גנץ: הודעה למזכירת הכנסת.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת, בהתאם לסעיף 73(א) לתקנון הכנסת, התקנות האלה: תקנות שעת חירום (נגיף הקורונה החדש) (מעצר חשוד בעת מניעה לקדם חקירה), התש"ף

ירדנה מלר-הורוביץ: –2020 – החלטה מס' 4933; תקנות שעת חירום (נגיף הקורונה החדש) (דחיית תקופות בענייני הליכי מס), התש"ף

ירדנה מלר-הורוביץ: –2020 – החלטה מס' 4934; תקנות שעת חירום (נגיף הקורונה החדש) (שירות אזרחי), התש"ף

ירדנה מלר-הורוביץ: –2020 – החלטה מס' 4935; תקנות שעת חירום (נגיף הקורונה החדש) (חופשה מיוחדת לאסיר), התש"ף

ירדנה מלר-הורוביץ: –2020 – החלטה מס' 4936; תקנות שעת חירום (מניעת כניסת מבקרים ועורכי דין לחדרי משמר ובתי סוהר צבאיים) (תיקון), התש"ף

ירדנה מלר-הורוביץ: –2020 – החלטה מס' 4937; תקנות שעת חירום (נגיף הקורונה החדש) (הוראות מיוחדות לעניין ביטוח אבטלה), התש"ף

ירדנה מלר-הורוביץ: –2020 – החלטה מס' 4938; תקנות שעת חירום (נגיף הקורונה החדש) (מענק הסתגלות מיוחד לבני 67 ומעלה), התש"ף

ירדנה מלר-הורוביץ: –2020 – החלטה מס' 4939; תקנות שעת חירום (נגיף הקורונה החדש) (קיום דיונים בהליכים פליליים באמצעים טכנולוגיים בבתי הדין הצבאיים), התש"ף

ירדנה מלר-הורוביץ: –2020 – החלטה מס' 4940.

בנימין (בני) גנץ: תודה רבה, גברתי.

בנימין (בני) גנץ: נעבור לנאומים בני דקה.

בנימין (בני) גנץ: הרשימה סגורה.

בנימין (בני) גנץ: אני מזמין את חבר הכנסת מיקי לוי.

בנימין (בני) גנץ: בבקשה.

מיקי לוי: תודה, אדוני היושב-ראש, גברתי מזכירת הכנסת.

מיקי לוי: אדוני היושב-ראש, אבדה לך הבושה?

מיקי לוי: אין לי מילים אחרות.

מיקי לוי: אתה נותן את ידך להקים פה ממשלה מנופחת של לפחות 34 שרים ושמונה סגני שרים, עם משרדי ממשלה שהמצאתם, מזכירות, נהגים, יועצים, ביורוקרטיה ומנכ"לי משרד לכלום ושום דבר – והכול בעלות שנתית של מיליוני שקלים מכספי הציבור, בלי טיפת בושה.

מיקי לוי: בתקופת חירום, כשיש 22.7% אבטלה, יושבים בביתם כמיליון ישראלים מובטלים ומביטים בחוצפה הזאת כלא מאמינים.

מיקי לוי: היש ניתוק גדול מזה?

מיקי לוי: היש אובדן ערכים ודרך גדול מזה?

מיקי לוי: ואני קורא שעומדים לפרק את משרד ירושלים והמורשת למשרד ירושלים ומשרד המורשת, ואני שואל: איזה מורשת?

מיקי לוי: מורשת של מה – לערכים שאיבדתם?

מיקי לוי: ואת התרבות והספורט – לשני משרדים, ואת בינוי ושיכון, ואת העבודה והרווחה, ואפילו את המשרד שהמציאו, של השר לשוויון חברתי, למשרד לסייבר ודיגיטל ומשרד לפיתוח מיעוטים.

מיקי לוי: אז למה לעצור בזה, אדוני?

מיקי לוי: קח עצה: תפרק גם את משרד האוצר למשרד השטרות ומשרד המטבעות, ואת משרד החוץ – לשבעה משרדים שונים על פני שבע היבשות בעולם.

מיקי לוי: די, בני.

מיקי לוי: עוד לא מאוחר לחזור מהחרפה הזאת.

מיקי לוי: תודה.

בנימין (בני) גנץ: תודה רבה לך.

בנימין (בני) גנץ: חבר הכנסת עידן רול, ואחריו – מרב מיכאלי.

בנימין (בני) גנץ: בבקשה, אני מבקש לעמוד בזמן.

עידן רול: אתמול הקשבתי לרדיו.

עידן רול: התראיין בעל עסק קטן מבאר שבע, ספר.

עידן רול: יש לו שני ילדים.

עידן רול: הוא אמר שהוא משתכר כ-8,000 שקל בחודש – כשהעסק עובד, כמובן.

עידן רול: כבר כמה שבועות שבגלל הקורונה העסק שלו פשוט סגור.

עידן רול: החשבונות, לעומת זאת, ממשיכים להיערם – ארנונה, מיסים, מע"מ.

עידן רול: באותו זמן ממש, בזמן אותו ריאיון, הלכה ונרקמה לה ממשלת נתניהו החמישית.

עידן רול: ממשלת נתניהו החמישית היא בול כמו ממשלת נתניהו הרביעית, רק בזבזנית יותר, שזה קטע, כי לא היה נראה בממשלה הקודמת שאפשר ללכת יותר נמוך משר לענייני תפוצות, שר לענייני ירושלים, שר לענייני מודיעין ודברים אסטרטגיים.

עידן רול: הרגשנו כבר אז שזה בזבוז משאבי ציבור, ועכשיו אנחנו מוצאים שאפשר הרבה יותר.

עידן רול: יש עתיד חוקקה חוק המגביל את מספר השרים ל-18.

עידן רול: הממשלה הצפויה צריכה להיות לפחות 30, לפי התחזיות, והפער לשנה בכספי ציבור הוא מעל 100 מיליון שקלים – 100 מיליון שקלים שהולכים לרדת לטמיון, להתבזבז, כל שנה, כאשר אנחנו פי שניים במספר השרים מדמוקרטיות מקבילות בהיקף האוכלוסייה.

עידן רול: רק תחשבו מה היה אפשר לעשות למען כל אותם עסקים קטנים שכל מה שהם צריכים זה 8,000 שקל בחודש –הרבה פחות מ-100 מיליון.

עידן רול: תודה רבה.

בנימין (בני) גנץ: תודה רבה לך.

בנימין (בני) גנץ: אני מזמין את חבר הכנסת יעקב אשר, ואחריו – יוליה מלינובסקי קונין.

בנימין (בני) גנץ: יעקב אשר – אינו נוכח.

בנימין (בני) גנץ: חברת הכנסת יוליה מלינובסקי, בבקשה.

יוליה מלינובסקי: אדוני היושב-ראש, חבריי חברי הכנסת, אדוני השר, ראשית, רציתי לברך אותך, כי זו לדעתי הישיבה הראשונה שלך בתור יושב-ראש הכנסת.

יוליה מלינובסקי: האמת, תמיד חשבתי שאתה רוצה להיות ראש הממשלה, אבל בחרת להיות יושב-ראש הכנסת.

יוליה מלינובסקי: אני מברכת אותך ומאחלת לך בהצלחה.

יוליה מלינובסקי: ימים יגידו לכמה זמן.

יוליה מלינובסקי: אתה יודע, יכול להיות שזה יהיה להרבה יותר זמן ממה שחשבת – אי-אפשר לדעת בחיים.

בנימין (בני) גנץ: תודה.

יוליה מלינובסקי: יש משפט מפורסם של פילוסוף אנגלי שאומר: המעשים הכי מכוערים בתולדות האנושות נעשים בשם מטרה קדושה.

יוליה מלינובסקי: אני מקווה מאוד שזה לא יהיה המצב, ולסיפור הזה יהיה סוף טוב, למען המדינה, למען האזרחים, וכל אחד בסוף יישא במעשים שלו.

יוליה מלינובסקי: אגב, אדוני היושב-ראש, אני חושבת שאתה צריך להיכנס לבידוד, כי לאחרונה נחשפת, בפגישות עם ראש הממשלה, כי התברר שהיועצת שלו חלתה בקורונה – ואני מאחלת לה בריאות – אבל עכשיו לדעתי, על פי הנחיות משרד הבריאות – ואני יושבת בוועדת קורונה – גם אתה וגם הצוות שלך צריכים להיכנס לבידוד, ולהראות דוגמה אישית לאזרחים שאנחנו מבקשים מהם להיכנס לבידוד.

יוליה מלינובסקי: אני מקווה מאוד שזה לא יהיה צו מצפונך שאתה לא תעשה דבר כזה.

יוליה מלינובסקי: תודה רבה.

בנימין (בני) גנץ: תודה רבה.

בנימין (בני) גנץ: חברת הכנסת עומר ינקלביץ, ואחריה – קרן ברק.

עומר ינקלביץ': אדוני היושב-ראש, חברותיי וחבריי חברי הכנסת, בימים הללו, כשאנחנו עסוקים בדברים החשובים באמת, כאשר אנחנו נלחמים על הקיום שלנו, על החיים של אזרחי ישראל פשוטו כמשמעו, אני מבקשת שגם אנחנו כאן, בבית הזה, נכיר במצב החירום שבו נמצאת מדינת ישראל – והעולם כולו.

עומר ינקלביץ': נניח בצד את האגו האישי.

עומר ינקלביץ': מותר לחלוק האחד על השני, לא חייבים להסכים, זה בסדר, אבל צריך לדעת גם לכבד את מי שהניח בצד את האגו האישי שלו ועשה צעד קשה ומורכב מאוד למען טובת המדינה.

עומר ינקלביץ': אני מבקשת לשתף אתכם בנקודה של אור בתוך המורכבות והקושי שבהם אנו נמצאים.

עומר ינקלביץ': בשבוע שעבר דיברתי פה על הסיוט הגדול של ילדי החינוך המיוחד והוריהם.

עומר ינקלביץ': בהתחלה הופסקו הטיפולים, לאחר מכן הגיעה גזירת מגבלת 100 המטר, והמציאות הפכה עבורם בלתי אפשרית.

עומר ינקלביץ': קיבלתי פניות רבות מההורים לקו שפתחנו בנושא והבטחתי לנסות לסייע.

עומר ינקלביץ': ואכן, בימים האחרונים זכינו לראות שינויים מרחיקי לכת שמקילים על חיי ילדי החינוך המיוחד – אני כבר מסיימת, אדוני: תחילה נפתח קו חם במשרד החינוך ובנציבות שוויון זכויות לאנשים עם מוגבלות; לאחר מכן משרד המשפטים החריג את החינוך המיוחד ממגבלת 100 המטר ומאפשר להם לצאת לאוויר הצח; הכי חשוב, אנחנו התבשרנו שבמשרד החינוך נערכים להחזיר את הלימוד בחינוך המיוחד בבתים ובמבנים הציבוריים, שזה מדהים.

עומר ינקלביץ': התגובות החמות שקיבלתי מההורים מעידות עד כמה השינויים האלה חשובים.

עומר ינקלביץ': אני מסיימת.

בנימין (בני) גנץ: אני מבקש.

עומר ינקלביץ': אני רוצה להודות לכל הגורמים במשרדים השונים, וכמובן – לוועדת החינוך.

עומר ינקלביץ': אם רוצים זה אפשרי.

עומר ינקלביץ': אני קוראת לגורמים להמשיך ולתת יחס מיוחד לצורכיהן של האוכלוסיות המיוחדות.

עומר ינקלביץ': בהצלחה, אדוני.

בנימין (בני) גנץ: תודה רבה, גברתי.

בנימין (בני) גנץ: חברת הכנסת קרן ברק, בבקשה, ואחריה – חברת הכנסת ע'דיר מריח.

קרן ברק: באתי למליאה לאחר שהשתתפתי עכשיו בהפגנה מחוץ לכנסת יחד עם אלפי עצמאים ובעלי עסקים קטנים.

קרן ברק: כמי שבאה מהמגזר הזה, זעקתי יחד איתם את זעקתם מול הכנסת, ולהם אקדיש את דבריי כאן, בתוך מליאת הכנסת.

קרן ברק: במהלך ההפגנה, או מאז פרץ משבר הקורונה, עצמאים ובעלי עסקים קטנים דורשים מאיתנו, הכנסת והממשלה, גלגל הצלה אמיתי, יעיל ואפקטיבי.

קרן ברק: מגזר העצמאים ובעלי העסקים הקטנים נלחם על חייו, ולצערי ישנם לא מעט עסקים קטנים שכבר קרסו ושאפסו סיכוייהם להשתקם.

קרן ברק: אבל האמת היא יותר חמורה.

קרן ברק: זאת איננה רק מלחמה של העסקים הקטנים והעצמאים על מקור פרנסתם – זוהי מלחמה קיומית וכוללת על המשק הישראלי, הכלכלה הישראלית ומדינת ישראל.

קרן ברק: הכלכלה האיתנה שלנו היא נכס משמעותי בחוסן הלאומי שלנו כעם וכמדינה.

קרן ברק: כך היה בעבר וכך יהיה, בעזרת השם, גם בעתיד.

קרן ברק: ללא עסקים קטנים ועצמאים אין לנו כלכלה ולא תהיה לנו כלכלה.

קרן ברק: אם לא תהיה לנו כלכלה, אז לא תהיה לנו חברה, וגם לא תהיה לנו מדינה.

קרן ברק: זאת לא דמגוגיה – זאת מתמטיקה פשוטה.

קרן ברק: המספרים והנתונים מדברים בעד עצמם.

קרן ברק: לכן, כאשר אנחנו כאן, בבית הזה, מקדמים תוכניות חילוץ, חבילות הצלה וכלי סיוע לעסקים הקטנים ולעצמאים, אנחנו פועלים לחילוץ מדינת ישראל מבוץ כלכלי עמוק וסמיך.

קרן ברק: לכן, אל תבלבלו לרגע: אין כאן הם ואנחנו.

קרן ברק: אנחנו זה הם.

קרן ברק: אנחנו לא עושים טובה לעסקים הקטנים.

קרן ברק: הם עושים לנו טובה בזה שהם קיימים, כי בלעדיהם לא תהיה לנו כלכלה ולא תהיה לנו מדינה.

קרן ברק: אנחנו לא דואגים להם, אנחנו דואגים לעצמנו.

קרן ברק: גם במשרד האוצר חייבים לשנות את הדיסקט ולראות איך ממשיכים לקיים כאן מדינה עוד שנים רבות.

קרן ברק: תודה.

בנימין (בני) גנץ: תודה רבה, גברתי.

בנימין (בני) גנץ: חברת הכנסת ע'דיר – איננה.

בנימין (בני) גנץ: חבר הכנסת יואב סגלוביץ', בבקשה.

בנימין (בני) גנץ: אחריו – אלכס קושניר; אם אפשר לראות שהוא יגיע.

בנימין (בני) גנץ: סליחה.

יואב סגלוביץ': אדוני היושב-ראש, בני, איך הגעת לשם?

יואב סגלוביץ': רק ביום רביעי שעבר היינו פה במליאה, ויולי אדלשטיין, היושב-ראש הקודם, דפק עם הפטיש, הפר החלטת בג"ץ.

יואב סגלוביץ': איך הגעת לכאן?

יואב סגלוביץ': ביום רביעי שלחת אותנו, אותי ואת חבריי – שלחת אותנו לבג"ץ.

יואב סגלוביץ': אמרת שלא יכול להיות הקשר הזה בין תפקיד יושב-ראש כנסת לבין משא ומתן קואליציוני.

יואב סגלוביץ': לא יקום ולא יהיה.

יואב סגלוביץ': אני מפסיק מייד את המשא ומתן, אני איש עקרונות.

יואב סגלוביץ': זה מה שאתה אמרת לנו.

יואב סגלוביץ': ביום רביעי האחרון, בני, נכנסת לכאן, למליאה; אני ישבתי בפנים, ואמרת לי משפט שחרות בראשי, אבל גם בליבי, עד עכשיו.

יואב סגלוביץ': אמרת לי: יואב, אני מבקש שתצאו מהמליאה.

יואב סגלוביץ': העדר לא ינהל את ההנהגה.

יואב סגלוביץ': יש לי כבוד רב להישאר בעדר.

יואב סגלוביץ': יש לי פחות כבוד לחלק מההנהגה – שנטשה, שפירקה את הדרך שבה אתה הלכת.

יואב סגלוביץ': טיפסנו ביחד לגבעה, אדוני היושב-ראש, בני.

יואב סגלוביץ': עליתי למעלה, הסתכלתי – מצאתי את עצמנו שם, ואתה למטה עם דגל לבן.

יואב סגלוביץ': מה אתה עושה פה, בני?

יואב סגלוביץ': היית צריך להיות במקום אחר.

יואב סגלוביץ': המנדט עדיין אצלך.

יואב סגלוביץ': אנחנו נמשיך את הדרך שאתה הלכת ולקחת פינה ולקחת תפנית, בשם האלונקה ובשם האומה, אבל את הבריאות לא לקחת ואת האוצר לא לקחת.

יואב סגלוביץ': אבל דבר אחד לא עשית – לא אספת אותנו, וגם אותי, להגיד לנו: שיניתי את הדרך.

יואב סגלוביץ': וזה שלא עשית את זה, בני – חבל.

יואב סגלוביץ': תודה, אדוני.

בנימין (בני) גנץ: תודה רבה לחבר הכנסת יואב סגלוביץ, ואני ממש לא התכוונתי לפגוע בך בדברים שנשאתי לפניכם לפני כמה ימים, אבל אנחנו נקיים על זה שיחה, אני מקווה, ביום מן הימים.

בנימין (בני) גנץ: חבר הכנסת אלכס קושניר, בבקשה.

בנימין (בני) גנץ: אחריו – ניצן הורוביץ.

אלכס קושניר: אדוני היושב-ראש, אני ניסיתי להיות אובייקטיבי היום וחיפשתי אם יש משהו טוב שעשה שר הבריאות במשך התקופה הזאת שהוא מכהן.

אלכס קושניר: הרי לא יכול להיות ששר הבריאות לא עושה שום דבר חוץ מלחכות למשיח שיבוא ויציל אותנו מקורונה.

אלכס קושניר: ואז התחלתי לבדוק: בציוד מיגון הוא לא הצטייד; מכונות הנשמה הוא לא רכש; מיטות לחולים הוא לא הכין.

אלכס קושניר: אז גיליתי עוד דבר – גיליתי שיש היום 1,200 אחיות שסיימו את הקורס ומשרד הבריאות לא נותן להן לעבור את המבחן.

אלכס קושניר: זה 1,200 אחיות שיכולות להיות כוח האדם הכי חיוני היום כדי להילחם בנגיף הקורונה.

אלכס קושניר: אני חושב שאם אנחנו נמשיך לתפקד ולנהל את המדינה עם שר הבריאות הזה, אז גם המשיח לא יבוא וגם הבריאות שלנו לא תשתפר.

אלכס קושניר: לכן אני דורש שבממשלה הבאה יהיה שר מקצועי ושהשר הנוכחי יעזוב את תפקידו.

אלכס קושניר: תודה רבה.

בנימין (בני) גנץ: תודה רבה, אדוני.

בנימין (בני) גנץ: חבר הכנסת ניצן הורוביץ – איננו; חברת הכנסת אימאן ח'טיב – איננה.

בנימין (בני) גנץ: חברת הכנסת אורנה ברביבאי, בבקשה.

אורנה ברביבאי: אני באתי לפ"א, לפגישה אישית איתך, שתיקח דקה, כדי לשאול אותך: בזמן הזה שמשתוללת מגפה באנושות כולה, במדינה שלנו, במשבר כלכלי כל כך גדול, איך יכול להיות שאני עומדת מול רב-אלוף במילואים בני גנץ, שיושב היום על כיסא יושב-ראש הכנסת?

אורנה ברביבאי: בני, הלכתי אחריך שנים: בצבא – 15 שנים; בפוליטיקה, בשנה האחרונה לא הייתה אושרת ממני שהיה חיבור בין יש עתיד לכחול לבן.

אורנה ברביבאי: התוצאה המחפירה הזאת, שאתה נכנס לממשלה – בניגוד לכל הבטחה שנתת לבוחרים, בניגוד לכל הבטחה שנתת לנו, בניגוד לאלטרנטיבה שפירקת במו ידיך לציבור בישראל.

אורנה ברביבאי: אני מעולם לא ראיתי אותך משקר; שנים אחריך – מעולם.

אורנה ברביבאי: הסתכלת תמיד לאנשים בעיניים, וקיבלת את ההחלטות הכי קשות.

אורנה ברביבאי: אני לא מבינה מה קרה לך.

אורנה ברביבאי: אני לא מבינה איך התהפכת באופן כל כך קיצוני, אחרי כל מה שאמרת, אחרי שיצרנו פה אלטרנטיבה שהייתה יכולה לשנות את המדינה, ואתה נכנס זקוף לממשלה כל כך רעה, שפוגעת בדמוקרטיה, שפוגעת באזרחים, שתפגע בבריאות, שתפגע בכלכלה.

אורנה ברביבאי: הציניות הזאת – ומעולם לא חשבתי שאני אעמוד מולך ואגיד לך שאתה אדם ציני – מחפירה, מביישת וגורמת לי לאכזבה מאוד גדולה.

אורנה ברביבאי: יותר גדולה האכזבה מן האנשים שבאים איתך, שהיו לצידנו כתף לצד כתף, וברגע האמת העדיפו ללכת אחרי כיסא ואחרי שררה.

אורנה ברביבאי: תודה רבה.

בנימין (בני) גנץ: תודה רבה, גברתי.

בנימין (בני) גנץ: חבר הכנסת אנטאנס שחאדה – אינו נוכח; מנסור עבאס, בבקשה; חבר הכנסת מנסור עבאס – אינו נוכח; מיכל שיר סגמן – אינה נוכחת.

בנימין (בני) גנץ: חבר הכנסת סמי אבו שחאדה.

בנימין (בני) גנץ: אחריו – אלון שוסטר ויזהר שי.

סמי אבו שחאדה: כבוד היושב-ראש הזמני, כנסת ריקה, צופים יקרים.

בנימין (בני) גנץ: היושב-ראש קבוע, ככל שקבוע קבוע.

סמי אבו שחאדה: אין יותר קבוע מזמני – ככה בשיעורי ההיסטוריה.

סמי אבו שחאדה: אז ככה: אני, בזמני הקורונה המוזרים האלה, שבהם מצא בנימין את בן יְמִינוֹ, רוצה לדבר על מתמטיקה, גזענות והנאשם מבלפור.

סמי אבו שחאדה: לפני כשבועיים יצא אלינו ראש הממשלה עם איזושהי תיאוריה מעניינת במתמטיקה שבה יש גרף מוזר, והמספר 61 נראה יותר קטן מהמספר 58.

סמי אבו שחאדה: הפרשנות שלנו לגרף המוזר הזה היא שהמושחת מבלפור הוא בן אדם גזען, רואה באזרח הערבי אזרח שהוא פחות שווה מהאזרח היהודי, וככה יכול להסתדר לו הגרף – בגלל תפיסה גזענית מסוימת.

סמי אבו שחאדה: עכשיו, לפני כמה ימים קיבלנו הסבר הרבה יותר רציני והרבה יותר כבד בעיניי – שככל הנראה הוא חשב ככה על 15 חברי הכנסת של כחול לבן: הוא לא ראה בהם אחד שווה אחד, אלא הוא ראה בהם אחד שווה פחות – יותר שואף לאפס.

סמי אבו שחאדה: ואז, אם כל ה-15 ביחד יורדים מהמספר, זה יכול להיות הסבר הגיוני למה 58 יכול להיות יותר גבוה מ-61.

סמי אבו שחאדה: ואז באו אנשים ואמרו: יכול להיות, הקוסם יכול לעשות כל מיני דברים.

סמי אבו שחאדה: לגבי יכולות הקסם שלו אני באמת לא בטוח, אבל מה שכן בטוח הוא שהוא הצליח לשלוף מהכובע הפרטי שלו, כנסת ישראל, כמה שפנים, ועכשיו באנו למצב ההזוי הזה שיש לנו ממשלה יותר גדולה מהממשלה בסין, ואז צריך להרחיב אותה – יש כאלה אומרים 34 שרים, 36 שרים.

סמי אבו שחאדה: אני רוצה לסיים את הדברים שלי בלהציע לראש ממשלת ישראל בנימין נתניהו לעשות ממשלה עם 40 שרים, ואז הוא יוכל לשבת בצד ולכתוב את הסיפור שלו – –

בנימין (בני) גנץ: תודה.

סמי אבו שחאדה: – – "ביבי ו-40 השרים".

סמי אבו שחאדה: תודה.

בנימין (בני) גנץ: תודה רבה, אדוני.

בנימין (בני) גנץ: למרות הסדר אני מחזיר לניצן הורוביץ.

בנימין (בני) גנץ: בבקשה.

ניצן הורוביץ: תודה, אדוני היושב-ראש.

ניצן הורוביץ: אני הייתי בין 61 חברי הכנסת שהמליצו עליך, אדוני היושב-ראש.

ניצן הורוביץ: המלצנו עליך לראשות הממשלה, לא המלצנו עליך ליו"ר הכנסת, ואני גם חושב שאתה לא רצית ואתה גם לא רוצה להיות יו"ר הכנסת.

ניצן הורוביץ: אני חושב שכל מה שהתרחש כאן בימים האחרונים, במיוחד אחרי הגרירה של בג"ץ לסיפור הזה, הוא גם פוגע בכבוד הכנסת, הוא מבזה את בית המשפט והוא מחליש מאוד את הדמוקרטיה ואת החברה הישראלית.

ניצן הורוביץ: היה בידך והיה בידינו, כרוב בכנסת, לפעול בכנסת – הקמנו את הוועדות – לבחור יושב-ראש קבוע, להמשיך בתהליך הזה, להעביר חקיקות ולגבש את הגוש כדי שיהיה בסיס לממשלה.

ניצן הורוביץ: לצערי, אתה בחרת בדרך אחרת, ובכך לא רק מעלת באמונם של הבוחרים שלך אלא בעצם פגעת בסיכוי של הגוש כולו ובסיכוי של המחנה כולו, אולי לשנים רבות.

ניצן הורוביץ: זה דבר שהוא מצער, הוא דבר שהוא חמור, הוא דבר שלחלוטין לא היה צורך השעה.

ניצן הורוביץ: ואם אנחנו מדברים על צורך השעה – הקורונה – צריך גם להגיד שאין שום קשר בין הממשלה המנופחת הזאת שתקום לבין הקורונה.

ניצן הורוביץ: הקורונה לא צריכה סגן שר לענייני שוויון חברתי, או שר לענייני תפוצות, או כל מיני דברים מהסוג הזה.

בנימין (בני) גנץ: אני מבקש להתכנס לזמנים.

ניצן הורוביץ: אני קורא לך עדיין לנהוג באחריות.

ניצן הורוביץ: הלכת לכיוון הזה – הלכת.

ניצן הורוביץ: צר לי על כך.

ניצן הורוביץ: תקימו ממשלה רזה ככל האפשר.

ניצן הורוביץ: יש פה מאות אלפי אנשים שאיבדו את כל עולמם, עוד מעט לא יהיה להם מה לאכול, ואתם צריכים לתת דוגמה.

ניצן הורוביץ: תודה.

בנימין (בני) גנץ: תודה רבה לך על הדברים.

בנימין (בני) גנץ: חבר הכנסת אלון שוסטר, ואחריו – יזהר שי.

בנימין (בני) גנץ: בבקשה.

בנימין (בני) גנץ: אני מבקש גם מחבריי וגם מעמיתיי להתכנס לזמנים.

אלון שוסטר: כבוד היושב-ראש – ויש כבוד גדול, ויישאר – הבוקר, כשבאנו הנה, שמעתי על אסון שקרה בפתח תקווה, שרפה בבית של אישה.

אלון שוסטר: אני מנסה לדמיין את לוחמי האש שקיבלו את הידיעה, רצו אל הבית, הגיעו אל הדלת, הבינו מה קורה, תפסו לומים וגרזינים ופרצו את הדלת כדי להציל נפש בישראל.

אלון שוסטר: ובכן, הם עברו בזמן פריצת הדלת, למשל, על "לא תשחית"; הם פגעו בזכות הקניין של הגברת.

אלון שוסטר: הם ניסו להציל את נשמתה.

אלון שוסטר: במקרה הזה – לא הצליחו.

אלון שוסטר: לפני כארבעה שבועות נפל דבר בישראל.

אלון שוסטר: 1.

אלון שוסטר: במספרים ברורים – זה עוד נמצא בבג"ץ – תוצאות של בחירות שהבהירו, אחרי ניסיונות כאלה ואחרים, שיש שיתוק ואין ברירה: או ממשלה רחבה או בחירות נוספות, לאחר שנה פלוס של שיתוק, של שיסוי ושל פגיעה בערכי הדמוקרטיה.

אלון שוסטר: ההחלטה שלך, בני, ושלנו, לתת ידיים למי שיש לנו המון מה להגיד על התנהלותם היא בבחינת לוחמי אש שעוברים על ערכים מסוימים למען ערכים נעלים יותר.

אלון שוסטר: זה מה שאנחנו הולכים לעשות – לשלב ידיים, לתת תקציב, לתת תקווה למדינת ישראל.

אלון שוסטר: אחר כך יש המון זמן לריב.

אלון שוסטר: תודה.

בנימין (בני) גנץ: תודה רבה.

בנימין (בני) גנץ: חבר הכנסת יזהר שי, ואחריו – חבר הכנסת סובה.

יזהר שי: אדוני היושב-ראש, אני נרגש לברך אותך בישיבה הראשונה שאתה מנהל כאן.

יזהר שי: אני רוצה לציין שבזכותך הבית הזה עובד; בזכותך קמו ועדות שעם ישראל כל כך שיווע להן לאחר תקיעה אין-סופית של עבודת הכנסת.

יזהר שי: אתה הוא שהתייצב.

יזהר שי: ניהלת מאבק דמוקרטי שעוד יילמד בספרים והכרחת את הבית הזה להיפתח לעבודה תקינה, וזה מה שקורה פה בימים האחרונים – בזכותך, אדוני.

יזהר שי: אני מצדיע לך, וכל הכבוד על כך.

יזהר שי: נוסף לכך, אני קורא לכל האנשים שעמדו פה קודם ולחבריהם בסיעות שהעדיפו לא לקחת אחריות: היכנסו מתחת לאלונקה.

יזהר שי: עם ישראל פה בחוץ, הפגין פה גם היום.

יזהר שי: בשבועות האחרונים אנחנו רואים אותם בכל מקום מסביב, במדינה – מאות אלפי מובטלים, אנשים שאיבדו את עבודתם ואת פרנסתם, אנשים שדואגים לקרוביהם – ואנחנו יושבים פה ודנים פה בכל מיני עניינים תיאורטיים.

יזהר שי: קחו אחריות, אנשים.

יזהר שי: לכו לעבוד – בכנסת, בממשלה, בכל מקום – כי זו שעת חירום אמיתית.

יזהר שי: ומעניין לעניין באותו עניין, אדוני.

יזהר שי: בעוד מאות אלפי מובטלים סובלים וחוששים איך יביאו אוכל לשולחן הסדר שלהם, אנחנו פה יושבים על משכורת דשנה, מתפרנסים, חלקנו באים לעבודה וחלקנו לא.

יזהר שי: אני קורא לכל חברי הכנסת לגלות דוגמה אישית ולקצץ מיידית שליש משכרם.

יזהר שי: היום התקשרתי לחשבות הכנסת, אדוני, ומסתבר שהחוק אוסר עליי לוותר על שכר כזה או אחר.

יזהר שי: אני קורא לכל חברי כנסת למצוא מיידית את הדרך החוקית כדי שכולנו נוותר על שליש משכרנו, ואיתנו כל בעלי המשרות הרמות: שופטים, שרים, ראשי אגפים, מנכ"לים, כל מי שיכול; להיכנס תחת האלונקה הכבדה הזאת של המעמסה הכלכלית, להראות דוגמה אישית ולוותר מיידית.

יזהר שי: עד שלא יהיה חוק כזה, אני מכריז כאן שאני מוותר מיידית, החל מהמשכורת הקרובה, על שליש משכרי לטובת ארגוני נוער שעוסקים בחינוך הבלתי-פורמלי של הנוער בישראל, שכל כך זקוק לנו.

יזהר שי: תודה רבה, אדוני.

בנימין (בני) גנץ: תודה רבה לך.

בנימין (בני) גנץ: חבר הכנסת יבגני סובה, ואחריו – חבר הכנסת חמד עמאר.

יבגני סובה: אדוני היושב-ראש, אדוני השר, כנסת נכבדה, קודם כול אני רוצה להגיד בקצרה, למרות מה שקרה: אני באמת מאמין, אדוני היושב-ראש, שאתה איש טוב עמוק בליבך, ולכל מעשה יש גם דרך.

יבגני סובה: אומנם יכול להיות שהיית יכול להגיד את זה לכולם, לכל מי שהלך איתך – ואני מניח שאתה גם תיתן את הדין לבוחרים שלך.

יבגני סובה: אתה יודע, אני, בניגוד לאלה שהשמיצו אותך בקמפיין, אני ידעתי מה אתה תרמת למדינת ישראל, מה עשית: הובלת אנשים לקרב וגם סיכנת לא פעם את חייך.

יבגני סובה: אז יכול להיות שכלקח אחד – ואולי גם תפיק לקח – צריך גם להגיד לאנשים שהולכים איתך לקרב הזה, בבית הזה, ולא תמיד לעשות את זה, איך אומרים, מאחורי הגב.

יבגני סובה: אני אגיד לך עוד משפט אחד, משהו טוב בסיפור הזה, ובקצרה אני אתייחס למה ששמעתי פה.

יבגני סובה: אנחנו בישראל ביתנו ויתרנו על תוספת שכר; שבעה ח"כים הלכנו לחשבות הכנסת, לחשב הכנסת, וויתרנו.

יבגני סובה: אז קודם כול, אפשר לעשות את הדבר הקטן ולוותר על תוספת שכר.

יבגני סובה: אני לא יודע אם זה אפשרי היום, אבל ישראל ביתנו היא המפלגה היחידה שוויתרה על זה, אז אני קורא גם לכל חבריי לעשות את זה – לוותר על תוספת יוקר משנת 2020.

יבגני סובה: ודבר אחרון אני רוצה להגיד לך, אדוני היושב-ראש, משהו טוב: היו פרשנים רבים שלעגו לך ואמרו שאתה מגמגם ואתה חלש ואתה בוגד וכו' וכו'.

יבגני סובה: שלושה ימים הפרשנים האלה כבר שותקים.

יבגני סובה: אז אל תיתן לפרשנים האלה להפוך את דעתם – אל תיתן להם להמשיך להגיד שאתה מגמגם, כי המגמה הזאת עלולה להשתנות ממש מהר מאוד, תדע לך את זה.

יבגני סובה: תודה רבה.

בנימין (בני) גנץ: תודה רבה לך.

בנימין (בני) גנץ: חבר הכנסת חמד עמאר.

חמד עמאר: אדוני היושב-ראש, חבריי חברי הכנסת, קודם כול, אני רוצה לאחל לך בהצלחה, אדוני היושב-ראש, בתפקידך הקבוע כיושב-ראש הכנסת.

חמד עמאר: אני רוצה לגעת בנושא של נגיף הקורונה.

חמד עמאר: אנחנו ראינו את הפרסומים לפי יישובים, ורואים שם שבמגזר הערבי והדרוזי כמעט אין נבדקים – פחות מ-50 נבדקים בכל המגזר, לעומת מגזר שמהווה כמעט 20% מתושבי מדינת ישראל.

חמד עמאר: זה אומר – וגם מד"א הודו, וגם משרד הבריאות הודו –שלא היו בדיקות בכלל במגזר הלא-יהודי.

חמד עמאר: בשיחות שקיימתי עם משרד הבריאות נאמר לי שמחר מתחילה ניידת אחת להסתובב ולבצע בדיקות במגזר הלא-יהודי.

חמד עמאר: אני אומר לכם, ניידת אחת לא תספיק.

חמד עמאר: צריך יותר מניידת – צריך להגיע לכל יישוב ויישוב ולעשות את הבדיקות הדרושות על מנת לבודד את כל החולים, אם יש חולים – לזהות אותם ולבודד אותם, בשביל שנגמור את הנושא של הנגיף הזה.

חמד עמאר: ולך, אדוני היושב-ראש, בנאום הבכורה שלך שמעתי אותך – הודית לצוותים הרפואיים היהודיים והערביים, אבל שכחת להודות לצוותים הרפואיים הדרוזיים.

חמד עמאר: אז אני רוצה להודות לכל הצוותים הרפואיים במדינת ישראל, שעושים עבודת קודש.

חמד עמאר: ואל תשכחו: יש גם צוותים רפואיים דרוזיים; יש לנו מנהל בית חולים בצפת; יש לנו גם קצין רפואה ראשי בן העדה הדרוזית.

חמד עמאר: אז אני רוצה להודות גם להם ולאחל להם שיעברו את התקופה הקשה הזאת בהצלחה, כי שמענו שהמיגון של הצוותים הרפואיים לא מספיק.

חמד עמאר: אני קורא לשר הבריאות לעשות את הכול לפחות לשמור על הצוותים הרפואיים.

חמד עמאר: תודה רבה.

בנימין (בני) גנץ: מודה לך על הדברים, וגם על התיקון לדבריי.

בנימין (בני) גנץ: אין ספק שאחינו בני העדה הדרוזית נמצאים בכל מקום, קשה כקל, לפי הסדר שאמרתי עכשיו.

בנימין (בני) גנץ: אני מודה לך על התיקון הזה.

בנימין (בני) גנץ: חבר הכנסת ווליד טאהא, בבקשה – אינו נוכח.

בנימין (בני) גנץ: חבר הכנסת מתן כהנא.

מתן כהנא: אדוני היושב-ראש, כנסת נכבדה, בכל פעם שעולה הדגל אני מחסיר פעימה.

מתן כהנא: בכל פעם ששרים התקווה הדופק שלי עולה.

מתן כהנא: כמעט 30 שנה סיכנתי את חיי בשירות הצבאי עם חברים מכל גווני החברה הישראלית.

מתן כהנא: כשהצטרפתי לפוליטיקה בחרתי לחרות על דגלי את צמד המילים "ימין ממלכתי", רק שהיום להיות ימין ממלכתי הולך ונהיה קשה.

מתן כהנא: אומר את זה בקול רם וברור: לשופטי בג"ץ יש חלק גדול בזה.

מתן כהנא: אנו אוכלים היום את פירות הבאושים של המחטף החוקתי שבוצע פה בשנות התשעים.

מתן כהנא: אני מאמין שנדרש מאזן אימה בין שלוש הרשויות, איזונים ובלמים.

מתן כהנא: שופטי בג"ץ, אתם קורעים את החבל.

מתן כהנא: אתם, שופטי העליון, מכובדיי, איבדתם את האיזונים והבלמים.

מתן כהנא: המהפכה החוקתית הפכה לגולם הקם על יוצרו.

מתן כהנא: על דעת עצמכם, בלי שאף אחד התכוון לכך, ניכסתם לעצמם את נשק יום הדין, הנשק המאפשר לכם להתערב בעבודת הכנסת ולבטל את חוקיה.

מתן כהנא: נשק יום דיון נועד לשמש כאיום, ולא לשימוש כעניין שבשגרה.

מתן כהנא: מכובדיי, לפני ימים אחדים, כאקדוחנים במערבון, שלפתם בתוך שעה את נשק יום הדין ודרסתם את מוסד יושב-ראש הכנסת ואת עצמאות הפרלמנט.

מתן כהנא: שופטי בג"ץ, במו ידיכם אתם מכלים את הימין הממלכתי.

מתן כהנא: אתם, שופטי בג"ץ, פעם אחר פעם דורכים על ציבור שלם שמאמין בערכים אחרים.

מתן כהנא: שוב ושוב אתם נכנסים ברגל גסה למקומות לא לכם.

מתן כהנא: אני קורא לכם, שופטי בג"ץ: עצרו לפני שיהיה מאוחר מדיי.

בנימין (בני) גנץ: תודה.

מתן כהנא: בינתיים אני קורא מפה לחבריי בימין: נמשיך להיות המבוגר האחראי.

מתן כהנא: נרסן את בג"ץ בכלים החוקיים העומדים לרשותנו, ועד אז, אף על פי כן ולמרות הכול, נמשיך לציית לפסיקות בג"ץ.

בנימין (בני) גנץ: תודה רבה לך.

בנימין (בני) גנץ: בבקשה, חבר הכנסת איימן עודה, ואחריו – חבר הכנסת סעיד אלחרומי.

איימן עודה: כבוד בני גנץ, יושב-ראש הכנסת של בנימין נתניהו, דרכנו יותר ארוכה ומטרתנו יותר גדולה מבנימין נתניהו ומבנימין גנץ.

איימן עודה: אנחנו עוד דבקים במטרות שלנו, בערכים – להביא את השלום, את הדמוקרטיה, את השוויון ואת הצדק החברתי לכל האזרחים במדינה.

איימן עודה: היום הוא 30 במרץ, (אומר בערבית: 30 במרץ, יום האדמה) יום האדמה.

איימן עודה: ביום זה אני רוצה להזכיר את שמות החללים בני העם שלנו שנאבקו ביום האדמה לא רק נגד הפקעת האדמות, אלא נגד הגזענות הממסדית כולה: חמד ח'יר יאסין, רג'ה אבו ריא, ח'אדר ח'לאילה, ח'דיג'ה שואהנה, מוחסן טאהא וראפת אלזוהירי.

איימן עודה: אני אדבר 20 שניות בערבית: (אומר דברים בשפה הערבית, להלן תרגומם: אני קורא לציבור שלנו להצטרף להפגנה הדיגיטלית שעליה הכריזה ועדת המעקב.

איימן עודה: "במולדתי שלי לא הושפלתי / ואת כתפיי אף לא כיווצתי / אל מול העושקים אותי עמדתי / יתום, עירום, יחף ניצבתי / על כף ידי את דמי נשאתי / ואת דגליי לא הורדתי.

איימן עודה: " יחי יום האדמה הנצחי.

איימן עודה: ) תודה.

בנימין (בני) גנץ: שוכרן.

בנימין (בני) גנץ: חבר הכנסת סעיד אלחרומי – אינו נוכח; חבר הכנסת אחמד טיבי – אינו נוכח; חבר הכנסת יוסף ג'בארין – אינו נוכח; חבר הכנסת אוסאמה סעדי – אינו נוכח.

בנימין (בני) גנץ: חבר הכנסת יעקב מרגי, בבקשה.

יעקב מרגי: אדוני היושב-ראש, גברתי מזכירת הכנסת, מכובדי השר, חבריי חברי הכנסת, בדקה זו אני רוצה להעביר שני מסרים: האחד – חיבוק גדול חם ואוהב לצוותים הרפואיים, שמוסרים את נפשם למען כלל עם ישראל והחברה בישראל; השני הוא אליך, אדוני היושב-ראש – לומר לך תודה, לך ולחבריך שנתנו גיבוי למהלך.

יעקב מרגי: תודה שהצלת במעשיך האמיץ את מדינת ישראל בשעה קשה זו.

יעקב מרגי: ואל תתרגש מכל אלה שיטיפו לך היום, אלה שרצו להוביל את מדינת ישראל למערכה רביעית, מערכת בחירות יקרה ומיותרת, תוך שיסוי, פילוג וחרמות.

יעקב מרגי: אדוני היושב-ראש, בנימה אישית, אצלי את מבחן המנהיגות עברת.

יעקב מרגי: תודה.

בנימין (בני) גנץ: תודה רבה לך, אדוני.

בנימין (בני) גנץ: חברת הכנסת האחרונה בנאומים בני הדקה, חברת הכנסת אורית פרקש הכהן – ויתרה.

בנימין (בני) גנץ: תם חלק הנאומים בני דקה.

בנימין (בני) גנץ: יש לפנינו את המלצת הוועדה המסדרת בדבר בחירת סגנים זמניים ליושב-ראש הכנסת והצבעה עליה.

בנימין (בני) גנץ: יציג את ההמלצה יושב-ראש הוועדה המסדרת חבר הכנסת אבי ניסנקורן.

בנימין (בני) גנץ: יש זכות נאום למיקי לוי, שביקש את רשות הדיבור; אם אפשר לקרוא לו בינתיים.

בנימין (בני) גנץ: בבקשה, חבר הכנסת ניסנקורן.

אברהם (אבי) ניסנקורן: אדוני היושב-ראש, לגבי בחירת סגנים זמניים ליושב-ראש הכנסת, לפי סעיף 2 לתקנון הכנסת, הוועדה המסדרת ממליצה לכנסת לבחור בחברי הכנסת איתן גינזבורג, מאיר כהן ויעקב מרגי לסגנים זמניים ליושב-ראש הכנסת.

אברהם (אבי) ניסנקורן: כהונתם תסתיים עם מינוים של סגנים קבועים ליושב-ראש הכנסת.

אברהם (אבי) ניסנקורן: הבקשה אושרה פה אחד בוועדה המסדרת, ואנחנו נצטרך להצביע בנושא.

בנימין (בני) גנץ: תודה רבה.

אברהם (אבי) ניסנקורן: יש לי אחר כך עוד הודעה.

אברהם (אבי) ניסנקורן: יש לי עוד הודעה – החלק השני זה רק הודעה.

אברהם (אבי) ניסנקורן: בהמשך לאישור הכנסת בדבר הרכב הוועדות המיוחדות ביום כ"ח באדר התש"ף, 24 במרץ 2020, אבקש להודיע כי בשם הוועדה המיוחדת בעניין מיגור הפשיעה והאלימות במגזר הערבי נפלה טעות, והשם המדויק יתייחס לחברה הערבית.

אברהם (אבי) ניסנקורן: כמו כן, אבקש להודיע על איוש המקומות הפנויים לסיוע בוועדות הזמניות: בוועדה הזמנית לענייני חוץ וביטחון – מטעם סיעת הליכוד יכהנו חברי הכנסת גדעון סער, גדי יברקן, יואב קיש, שרן השכל ועוזי דיין; מטעם סיעת ש"ס יכהן חבר הכנסת יואב בן צור; מטעם סיעת יהדות התורה יכהן חבר הכנסת יעקב אשר; מטעם סיעת ימינה תכהן חברת הכנסת איילת שקד.

אברהם (אבי) ניסנקורן: תודה.

בנימין (בני) גנץ: תודה רבה.

בנימין (בני) גנץ: חבר הכנסת מיקי לוי – אינו נוכח.

בנימין (בני) גנץ: אנחנו נעבור להצבעה.

בנימין (בני) גנץ: גברתי מזכירת הכנסת, נא להקריא את השמות.

בנימין (בני) גנץ: מי שנוכח ייכנס ויגיד, ומי שנוכח כאן יאמר את שלו.

בנימין (בני) גנץ: תודה.

קריאה: – – –

בנימין (בני) גנץ: לא היית ועברנו להצבעה.

בנימין (בני) גנץ: השאלה היא אם אתה עדיין רוצה לדבר.

מיקי לוי: אני אוותר על זכותי.

בנימין (בני) גנץ: תודה רבה לך.

בנימין (בני) גנץ: בבקשה, גברתי, תמשיכי.

ירדנה מלר-הורוביץ: (קוראת בשמות חברי הכנסת) משה אבוטבול – אינו נוכח סמי אבו שחאדה – אינו נוכח אלי אבידר – אינו נוכח יולי יואל אדלשטיין – אינו נוכח אמיר אוחנה – אינו נוכח ינון אזולאי – אינו נוכח ישראל אייכלר – אינו נוכח קארין אלהרר – אינה נוכחת סעיד אלחרומי – אינו נוכח זאב אלקין – אינו נוכח דוד אמסלם – בעד אופיר אקוניס – אינו נוכח משה ארבל – אינו נוכח גלעד ארדן – אינו נוכח גבי אשכנזי – אינו נוכח יעקב אשר – אינו נוכח מיכאל מרדכי ביטון – אינו נוכח דוד ביטן – אינו נוכח רם בן ברק – אינו נוכח יואב בן צור – אינו נוכח נפתלי בנט – אינו נוכח אורנה ברביבאי – אינה נוכחת קרן ברק – אינה נוכחת ניר ברקת – אינו נוכח יוסף ג'בארין – אינו נוכח יאיר גולן – אינו נוכח מאי גולן – אינה נוכחת איתן גינזבורג – בעד יואב גלנט – אינו נוכח גילה גמליאל – אינה נוכחת בנימין גנץ – בעד משה גפני – אינו נוכח עוזי דיין – אינו נוכח אבי דיכטר – אינו נוכח אריה מכלוף דרעי – אינו נוכח צבי האוזר – אינו נוכח ניצן הורוביץ – אינו נוכח צחי הנגבי – אינו נוכח יועז הנדל – אינו נוכח שרן מרים השכל – אינה נוכחת מכלוף מיקי זוהר – אינו נוכח אסף זמיר – אינו נוכח תמר זנדברג – אינה נוכחת ציפי חוטובלי – אינה נוכחת אימאן ח'טיב יאסין – אינה נוכחת מיקי חיימוביץ' – בעד ווליד טאהא – אינו נוכח בועז טופורובסקי – אינו נוכח אחמד טיבי – אינו נוכח מיכאל מרדכי ביטון – בעד יעקב טסלר – אינו נוכח חילי טרופר – אינו נוכח דסטה גדי יברקן – אינו נוכח היבה יזבק – אינה נוכחת עומר ינקלביץ' – בעד משה יעלון – אינו נוכח אלי כהן – אינו נוכח יצחק כהן – אינו נוכח מאיר כהן – אינו נוכח מירב כהן – אינה נוכחת מתן כהנא – בעד אסף זמיר – בעד יואב בן צור – בעד ע'דיר כמאל מריח – אינה נוכחת עופר כסיף – אינו נוכח אופיר כץ – אינו נוכח חיים כץ – אינו נוכח ישראל כץ – אינו נוכח רם בן ברק – בעד מיקי לוי – אינו נוכח אורלי לוי אבקסיס – אינה נוכחת יריב לוין – אינו נוכח אביגדור ליברמן – אינו נוכח יעקב ליצמן – אינו נוכח יאיר לפיד – אינו נוכח פטין מולא – אינו נוכח מרב מיכאלי – אינה נוכחת יוליה מלינובסקי – אינה נוכחת מיכאל מלכיאלי – אינו נוכח אורי מקלב – אינו נוכח יעקב מרגי – בעד משולם נהרי – אינו נוכח אבי ניסנקורן – בעד בנימין נתניהו – אינו נוכח סונדוס סאלח – אינה נוכחת יואב סגלוביץ' – אינו נוכח יבגני סובה – אינו נוכח אופיר סופר – אינו נוכח בצלאל סמוטריץ' –

ירדנה מלר-הורוביץ: אינו נוכח אוסאמה סעדי – אינו נוכח גדעון סער – אינו נוכח מנסור עבאס – אינו נוכח איימן עודה – אינו נוכח חוה אתי עטייה – אינה נוכחת חמד עמאר – אינו נוכח ג'אבר עסאקלה – אינו נוכח עודד פורר – אינו נוכח טלי פלוסקוב – אינה נוכחת אורלי פרומן – בעד מאיר פרוש – אינו נוכח עמיר פרץ – בעד רפי פרץ – אינו נוכח אורית פרקש הכהן – בעד אנדרי קוז'ינוב – אינו נוכח אלכס קושניר – אינו נוכח יואב קיש – אינו נוכח שלמה קרעי – אינו נוכח מירי מרים רגב – אינה נוכחת עידן רול – אינו נוכח יואל רזבוזוב – אינו נוכח יפעת שאשא ביטון – אינה נוכחת אלון שוסטר – בעד אנטאנס שחאדה – אינו נוכח יובל שטייניץ – אינו נוכח קטי קטרין שטרית – אינה נוכחת אלעזר שטרן – אינו נוכח יזהר שי – בעד יעקב אשר – בעד מיכל שיר סגמן – אינה נוכחת עפר שלח – אינו נוכח איציק שמולי – אינו נוכח רם שפע – אינו נוכח אילת שקד – אינה נוכחת עאידה תומא סלימאן – אינה נוכחת פנינה תמנו – בעד

בנימין (בני) גנץ: גברתי תקרא בבקשה את שמות אלה שלא נכחו על מנת לוודא.

בנימין (בני) גנץ: בבקשה.

ירדנה מלר-הורוביץ: (קוראת בשמות חברי הכנסת) משה אבוטבול – אינו נוכח סמי אבו שחאדה – אינו נוכח אלי אבידר – אינו נוכח יולי יואל אדלשטיין – אינו נוכח אמיר אוחנה – אינו נוכח ינון אזולאי – אינו נוכח ישראל אייכלר – אינו נוכח קארין אלהרר – אינה נוכחת סעיד אלחרומי – אינו נוכח זאב אלקין – אינו נוכח אופיר אקוניס – אינו נוכח משה ארבל – אינו נוכח גלעד ארדן – אינו נוכח גבי אשכנזי – אינו נוכח דוד ביטן – אינו נוכח נפתלי בנט – אינו נוכח אורנה ברביבאי – אינה נוכחת קרן ברק – אינה נוכחת ניר ברקת – אינו נוכח יוסף ג'בארין – אינו נוכח יאיר גולן – אינו נוכח מאי גולן – אינה נוכחת יואב גלנט – אינו נוכח גילה גמליאל – אינה נוכחת משה גפני – אינו נוכח עוזי דיין – אינו נוכח אבי דיכטר – אינו נוכח אריה מכלוף דרעי – אינו נוכח צבי האוזר – אינו נוכח ניצן הורוביץ – אינו נוכח צחי הנגבי – אינו נוכח יועז הנדל – אינו נוכח שרן מרים השכל – אינה נוכחת מכלוף מיקי זוהר – אינו נוכח תמר זנדברג – אינה נוכחת ציפי חוטובלי – אינה נוכחת אימאן ח'טיב יאסין – אינה נוכחת ווליד טאהא – אינו נוכח בועז טופורובסקי – אינו נוכח אחמד טיבי – אינו נוכח יעקב טסלר – אינו נוכח חילי טרופר – אינו נוכח דסטה גדי יברקן – אינו נוכח היבה יזבק – אינה נוכחת משה יעלון – אינו נוכח אלי כהן – אינו נוכח יצחק כהן – אינו נוכח מאיר כהן – אינו נוכח מירב כהן – אינה נוכחת ע'דיר כמאל מריח – אינה נוכחת עופר כסיף – אינו נוכח אופיר כץ – אינו נוכח חיים כץ – אינו נוכח ישראל כץ – אינו נוכח מיקי לוי – אינו נוכח אורלי לוי אבקסיס – אינה נוכחת יריב לוין – אינו נוכח אביגדור ליברמן – אינו נוכח יעקב ליצמן – אינו נוכח יאיר לפיד – אינו נוכח פטין מולא – אינו נוכח מרב מיכאלי – אינה נוכחת יוליה מלינובסקי – אינה נוכחת מיכאל מלכיאלי – אינו נוכח אורי מקלב – אינו נוכח משולם נהרי – אינו נוכח בנימין נתניהו – אינו נוכח סונדוס סאלח – אינה נוכחת יואב סגלוביץ' – אינו נוכח יבגני סובה – אינו נוכח אופיר סופר – אינו נוכח בצלאל סמוטריץ' – אינו נוכח אוסאמה סעדי – אינו נוכח גדעון סער – אינו נוכח מנסור עבאס – אינו נוכח איימן עודה – אינו נוכח חוה אתי עטייה – אינה נוכחת חמד עמאר – אינו נוכח ג'אבר עסאקלה – אינו נוכח עודד פורר – אינו נוכח טלי פלוסקוב – אינה נוכחת מאיר פרוש – אינו נוכח רפי פרץ – אינו נוכח אנדרי קוז'ינוב – אינו נוכח אלכס קושניר – אינו נוכח יואב קיש – אינו נוכח שלמה קרעי – אינו נוכח מירי מרים רגב –

ירדנה מלר-הורוביץ: אינה נוכחת עידן רול – אינו נוכח יואל רזבוזוב – אינו נוכח יפעת שאשא ביטון – אינה נוכחת אנטאנס שחאדה – אינו נוכח יובל שטייניץ – אינו נוכח קטי קטרין שטרית – אינה נוכחת אלעזר שטרן – אינו נוכח מיכל שיר סגמן – אינה נוכחת עפר שלח – אינו נוכח איציק שמולי – אינו נוכח רם שפע – אינו נוכח אילת שקד – אינה נוכחת עאידה תומא סלימאן – אינה נוכחת

בנימין (בני) גנץ: האם יש מישהו שמעוניין להצביע ולא הצביע עדיין?

בנימין (בני) גנץ: תודה.

בנימין (בני) גנץ: תמה ההצבעה.

בנימין (בני) גנץ: גברתי – תוצאות.

פנינה תמנו: לעמוד בראש הבית הזה זה דבר חשוב ביותר.

בנימין (בני) גנץ: תודה רבה.

בנימין (בני) גנץ: על פי המלצת חברי הכנסת והוועדה המסדרת לבחור את חבר הכנסת גינזבורג, חבר הכנסת מאיר כהן וחבר הכנסת יעקב מרגי, ההצעה אושרה – 19 בעד.

בנימין (בני) גנץ: אני מודה לחברים.

בנימין (בני) גנץ: ברכות לסגנים, ותודה מראש.

בנימין (בני) גנץ: אני מבקש לקוות ולהביע תפילה – תמימה, אולי, אבל אמיתית – שגם בהמשך, כשיהיו דברי ביקורת – וראוי שיהיו דברי ביקורת – הם ימשיכו להישמע בשקט ובכבוד הראוי, ויהיה זה בבחינת דברי חכמים בנחת נשמעים.

בנימין (בני) גנץ: תם סדר-היום.

בנימין (בני) גנץ: הישיבה הבאה תתקיים מחר, יום שלישי, ו' בניסן התש"ף, 31 במרץ 2020, בשעה 16:00.

בנימין (בני) גנץ: ישיבה זו נעולה.